146. löggjafarþing 2016–2017.

Þingskjal 408 — 296. mál.

Fyrirspurn

til mennta- og menningarmálaráðherra um stefnu í íþróttamálum
og stuðning við keppnis- og afreksíþróttir.

Frá Andrési Inga Jónssyni.

1.	Hvað líður endurskoðun á stefnumótun ráðuneytisins í íþróttamálum sem birt var í september 2011 og gilti á árabilinu 2010–2015?

2.	Til hvaða aðgerða hefur verið gripið til að gera sérsamböndum fjárhagslega auðveldara að halda úti landsliðum og taka þátt í alþjóðastarfi sem fulltrúar Íslands líkt og kveðið er á um í fyrrgreindri stefnumótun?

3.	Hvert var framlag ríkissjóðs til afrekssjóðs og ferðasjóðs ÍSÍ á árunum 2007–2016, sundurliðað eftir árum?

4.	Hverjir voru styrkir úr afrekssjóði ÍSÍ á árunum 2007–2016? Svar óskast sundurliðað eftir árum og sérsamböndum.

5.	Hvernig skiptust framlög úr afrekssjóði ÍSÍ á árunum 2007–2016 milli fólks sem hefur íþrótt sína að meginatvinnu og áhugamanna? Svar óskast sundurliðað eftir árum, kynjum og sérsamböndum.

6.	Hverjir voru styrkir úr ferðasjóði ÍSÍ á tímabilinu 2007–2016? Svar óskast sundurliðað eftir árum, íþróttafélögum, íþróttagreinum og kynjum.

7.	Á hvað leggur ráðuneytið áherslu í nýjum reglum afrekssjóðs ÍSÍ sem unnið er að í tengslum við aukið framlag ríkisins til sjóðsins?

Skriflegt svar óskast.